Document ID: /fineweb-2-swissfilter-quality_10-filterrobots/filtered/01555.jsonl.gz/10

У недељу 23. октобра 2016. године свечано је прослављена Слава Кола Српских Сестара црквене општине у Берну, Преподобна Мати Параскева – Света Петка.
Након Свете Литургије, прота Станко балгословио је славска обележја, а у поздравном говору, захвалио се свим чланицама Кола Српских Сестара на несебичном залагању и раду при Црквеној општини и парохији. Такође прота Станко је нагласио да Коло Српских Сестара при нашој ЦО и парохији, помаже не само рад наше ЦО, него подрже хуманитарно и наш народ у отаџбини. Славско дружење се наставило у Црквеноопштинској сали, где су чланице припремиле богато послужење за све присутне.